Държавен вестник, бр. 56, 2025 г., стр. 19

БРОЙ  56	
Д Ъ Р Ж А В Е Н  В Е С Т Н И К 	
СТР.  19   
14. координира и участва в подготовката 
по позицията и участието от българска страна 
в редовните и неформалните заседания на 
Съвета на ЕС „Транспорт, телекомуникации 
и енергетика“, част „Енергетика“; 
15. организира и ръководи дейността на 
Работна група № 14 „Енергетика“ съгласно 
Постановление № 85 на Министерския съвет 
от 2007 г. за координация по въпросите на 
Европейския съюз (ДВ, бр. 35 от 2007 г.); 
16. изготвя съвместно с дирекциите от 
специализираната администрация становища, 
позиции, анализи, предложения и информа­
ции във връзка с двустранни и многостранни 
международни актове и инициативи в областта 
на енергетиката; 
17. участва при разработването на зако­
нопроекти и проекти на нормативни и други 
актове на Министерския съвет и на министъра, 
когато с тях се въвеждат в националното за­
конодателство изискванията на правото на ЕС 
в областите на компетентност на министъра; 
18. дава становища по въпроси от компе­
тентността на дирекцията; 
19. координира и участва в подготовката 
и предоставя необходимата информация при 
започнала процедура по нарушение на пра­
вото на ЕС и при получени запитвания от 
Европейската комисия по въпроси в областта 
на енергетиката; 
20. участва в работни групи към Съвета на 
Европейския съюз и в работни групи и коми­
тети към Европейската комисия, включително 
чрез представителите на Министерството по 
въпросите на енергетиката в Постоянното 
представителство на Република България 
към ЕС; 
21. разработва предложения и подпомага 
министъра при провеждането на държавната 
политика в областта на енергийното сътруд­
ничество с други страни; 
22. подготвя предложения за провеждането 
на посещения и срещи на държавно и прави­
телствено равнище и позиции по въпросите 
на енергийното сътрудничество; 
23. организира дейността на министъра и 
на заместник-министрите като председатели 
на смесените междуправителствени комисии; 
24. организира дейността по сключване 
на меморандуми, споразумения и договори 
за сътрудничество; 
25. подпомага министъра в координацията 
при изпълнението на ангажименти в областта 
на енергетиката в рамките на Организацията 
за икономическо сътрудничество и развитие 
(ОИСР).
Чл. 27. Дирекция „Сигурност на енерго­
снабдяването и управление при кризисни 
ситуации“: 
1. подпомага министъра при провежда­
нето на държавната политика по отношение 
на сигурността на снабдяването с енергия и 
природен газ; 
2. при необходимост предлага на министъра 
изграждане на нови мощности за производ­
ство на електрическа енергия по Закона за 
енергетиката и ядрена централа по Закона 
за безопасно използване на ядрената енергия 
(ЗБИЯЕ); 
3. получава и анализира информация за 
експлоатационното състояние на АЕЦ „Коз­
лодуй“ и за възникнали експлоатационни 
събития в централата; 
4. разработва законопроекти и проекти на 
нормативни и други актове на Министерския 
съвет и на министъра в рамките на функцио­
налната си компетентност;
5. осъществява мониторинг и координира 
мерките по изпълнението на програми за 
повишаване на безопасността и надеждност­
та на ядрени съоръжения, за изграждане и 
въвеждане в експлоатация на нови ядрени 
съоръжения, за удължаване срока на експло­
атация на ядрени съоръжения, за извеждане 
от експлоатация на ядрени съоръжения, вклю­
чително дейности по проекти, финансирани 
от Международен фонд „Козлодуй“; 
6. анализира и предлага решения на проб­
леми, свързани с ядрената енергетика и упра­
влението на радиоактивни отпадъци; 
7. координира разработването и предста­
вянето в Европейската комисия на проекти 
на работни програми за извеждане от екс­
плоатация и на мониторингови доклади за 
напредъка на изпълнението на Програма 
„Козлодуй“, участва в обсъждането им и в 
представянето на резултатите, както и на нови 
предложения пред Асамблеята на донорите на 
Международен фонд „Козлодуй“;
8. следи за изпълнението и координира 
мерките, произтичащи от членството на 
Република България в ЕВРАТОМ и от за­
дълженията по международни договори в 
областта на ядрената енергия и управлението 
на радиоактивните отпадъци, в рамките на 
компетентността на министъра;
9. извършва периодичен преглед и ак­
туализация на Националната стратегия за 
управление на отработеното ядрено гориво и 
на радиоактивните отпадъци и осъществява 
мониторинг на изпълнението є; 
10. координира изготвянето и предоставя 
на Европейската комисия по установения ред 
информацията, дължима по чл. 37 от Договора 
за ЕВРАТОМ;